PAGE  
4

PATVIRTINTA

Kretingos rajono savivaldybės tarybos

2010 m. rugpjūčio 26 d. sprendimu Nr.T2-330
TRANSPORTO ORGANIZAVIMO PASLAUGŲ TEIKIMO TVARKOS APRAŠAS

I. BENDROSIOS NUOSTATOS

1. Transporto organizavimo paslaugų teikimo tvarkos aprašas (toliau – Aprašas) nustato transporto paslaugų teikimo atvejus, asmenų kategorijas, kurioms gali būti teikiamos paslaugos, dokumentus, reikalingus pateikti dėl transporto paslaugų gavimo, transporto paslaugų skyrimą, teikimą ir apskaitą, mokėjimą už transporto paslaugas, paslaugų teikėjo ir gavėjų teises ir pareigas.


2. Transporto organizavimo paslaugų teikimo paskirtis – teikti transporto (tame tarpe ir specialiojo transporto priemonėmis) paslaugas asmenims, kurie dėl negalios, ligos ar senatvės turi judėjimo problemų ir dėl to ar dėl nepakankamų pajamų negali naudotis visuomeniniu ar individualiu transportu.


3. Pagrindinės šio tvarkos aprašo sąvokos:


3.1. specialusis transportas – tai transporto priemonė, pritaikyta neįgalių žmonių, turinčių judėjimo funkcijos sutrikimus, vežimui (transporto priemonėje įrengti neįgaliųjų vežimėlių keltuvai, pavažos, vežimėlių tvirtinimo diržai, ištraukiami laipteliai, palengvinantys neįgalių žmonių įlipimą ir užtikrinantys saugų vežimą);

3.2. VRP – valstybės remiamos pajamos.

4. Gauti transporto paslaugas turi teisę Kretingos rajone gyvenantys ir deklaravę gyvenamąją vietą arba įtraukti į gyvenamosios vietos neturinčių asmenų apskaitą Kretingos rajono savivaldybėje Lietuvos Respublikos piliečiai bei užsieniečiai, tarp jų ir asmenys be pilietybės, turintys leidimą nuolat ar laikinai gyventi Lietuvos Respublikoje.

5. Išskirtinais atvejais, kai asmuo (šeima) patiria fizinį ar psichologinį smurtą arba kyla grėsmė jo fiziniam ar emociniam saugumui, transporto paslaugos gali būti suteiktos ir kitos savivaldybės gyventojui.

6. Transporto paslaugų skyrimą ir teikimą organizuoja Kretingos socialinių paslaugų centras (toliau – SPC) ir Kretingos rajono savivaldybės administracijos Socialinės paramos skyrius.
II. ATVEJAI, KURIAIS GALI BŪTI TEIKIAMOS TRANSPORTO PASLAUGOS

7. Transporto paslaugos gali būti teikiamos vykstant į (iš):

7.1. gydymo, reabilitacijos ir slaugos įstaigas, į Gydytojų konsultacinę komisiją (GKK) ar Neįgalumo ir darbingumo nustatymo tarnybą (NDNT);

7.3. planines ambulatorines hemodializės procedūras;

7.4. techninės pagalbos neįgaliesiems centro skyrius;

7.5. ugdymo, socialines ir kitas paslaugas teikiančias įstaigas;

7.6. neįgaliųjų nevyriausybinėms organizacijoms vykti į įvairius renginius ir kt.

III. ASMENŲ KATEGORIJOS, KURIEMS GALI BŪTI TEIKIAMOS TRANSPORTO PASLAUGOS


8. Transporto paslaugomis gali naudotis:


8.1. asmenys, kuriems nustatytas specialusis transporto išlaidų kompensavimo poreikis;


8.2. neįgalūs asmenys, kurie dėl ligos ar senatvės turi judėjimo problemų ir dėl to negali naudotis visuomeniniu ar individualiu transportu:


8.2.1. neįgalūs vaikai turintys judėjimo funkcijų sutrikimus;


8.2.2. asmenys, kurie yra pripažinti nedarbingais (0-25 procentai darbingumo) ir turintys judėjimo funkcijų sutrikimus;


8.2.3. asmenys, kurie yra pripažinti iš dalies darbingais (30-55 procentai darbingumo) ir turintys judėjimo funkcijų sutrikimus;


8.2.4. asmenys, kuriems nustatytas didelių specialiųjų poreikių lygis ir turintys judėjimo funkcijų sutrikimus;


8.2.5. asmenys, kuriems nustatytas vidutinių specialiųjų poreikių lygis ir turintys judėjimo funkcijų sutrikimus.


9. Kretingos rajono neįgaliųjų nevyriausybinės organizacijos.

10. SPC paslaugų gavėjai (socialinės rizikos šeimos ir jų vaikai, socialinės rizikos vaikai, senyvo amžiaus asmenys ir suaugę asmenys su negalia, smurtą patyrusios šeimos (asmenys), tėvų globos netekę vaikai);

11. Kiti asmenys – Kretingos rajono savivaldybės administracijos Socialinių paslaugų skyrimo komisijos sprendimu.

IV. DOKUMENTAI, REIKALINGI PATEIKTI DĖL TRANSPORTO PASLAUGŲ GAVIMO

12. Asmuo (vienas iš suaugusių šeimos narių) ar jo globėjas, rūpintojas, pageidaujantis gauti transporto paslaugas, ne vėliau kaip prieš 5 darbo dienas pateikia SPC prašymą-paraišką (forma SP-8), patvirtintą Lietuvos Respublikos socialinės apsaugos ir darbo ministro 2005-06-27 įsakymu Nr. A1-183;

13. Prie prašymo-paraiškos pateikiami šie dokumentai:

13.1. asmens tapatybę patvirtinantis dokumentas (pasas, asmens tapatybės kortelė ar leidimas gyventi Lietuvoje);


13.2. specialaus transporto išlaidų kompensacijos poreikio nustatymo pažymos kopija;
13.3. gyvenamosios vietos deklaravimo pažyma, jei asmens tapatybę patvirtinančiame dokumente nėra atžymos apie gyvenamąją vietą;

13.4. neįgaliojo arba pensininko pažymėjimas;
13.5. vienas iš dokumentų, nusakantis neįgalumo turėjimą: darbingumo lygio nustatymo pažyma, specialiojo nuolatinės priežiūros (pagalbos) poreikio nustatymo, specialiojo nuolatinės slaugos poreikio nustatymo pažymų kopijos;
13.6. vykimo tikslą patvirtinantys dokumentai (siuntimas į gydymo, reabilitacijos, socialinės globos įstaigą bei kiti vykimo tikslą patvirtinantys dokumentai);
13.7. pažyma(-os) apie asmens (šeimos) pajamas už tris praėjusius mėnesius iki kreipimosi mėnesio (sutarties dėl ilgalaikių transporto paslaugų teikimo atveju – kartą per kalendorinius metus arba pasikeitus asmens (šeimos) pajamoms);
13.8. kiti dokumentai, įrodantys transporto paslaugos skyrimo būtinumą.

14. Asmeniui sutikus mokėti visą transporto paslaugos kainą, pažymos apie pajamas pateikti nereikia.

15. Veikdami asmens (šeimos) ar visuomenės socialinio saugumo interesais, prašymą dėl transporto paslaugų skyrimo asmeniui (šeimai) gali pateikti bendruomenės nariai, socialiniai darbuotojai ar kiti suinteresuoti asmenys, nurodę priežastį, dėl kurios asmuo (vienas iš suaugusių šeimos narių) ar jo globėjas, rūpintojas negali to padaryti pats.
V. TRANSPORTO PASLAUGŲ SKYRIMAS, TEIKIMAS IR APSKAITA
16. SPC direktorius, įvertinęs situaciją (ar yra tuo metu laisva transporto priemonė, atsižvelgdamas į esamas įstaigos biudžeto lėšas šiai paslaugai teikti ir kt.), per 5 darbo dienas nuo prašymo gavimo dienos, priima sprendimą dėl transporto paslaugų skyrimo.

17. SPC direktorius nusprendžia, kurią transporto priemonę (įprastą ar specialiąją) suteikti konkrečiu atveju (atsižvelgdamas į vykstančių asmenų skaičių, negalios pobūdį ir pan.).


18. Transporto paslaugos teikiamos darbo dienomis.

19. Transporto paslaugos asmenims, pageidaujantiems vykti į planines ambulatorines hemodializės procedūras Palangos miesto gydymo įstaigoje, teikiamos 2-3 kartus per savaitę. Nesant galimybės patenkinti asmens prašymo, jis įtraukiamas į paslaugų gavėjų eilę.
20. Transporto paslaugų teikimo apskaita vykdoma pagal patvirtintą Kretingos socialinių paslaugų centro transporto paslaugų teikimo apskaitos dokumentų tvarkymo ir vidaus kontrolės tvarkos aprašą.

VI. MOKĖJIMAS UŽ TRANSPORTO PASLAUGAS 
21. Asmens galimybę mokėti už transporto paslaugas apsprendžia asmens (šeimos) gaunamų pajamų dydis.

22. Transporto paslaugos gavėjams skaičiuojamos pagal transporto priemonės spidometro rodmenis nuo Kretingos socialinių paslaugų centro (Klaipėdos g. 133 C, Kretinga) iki išlaipinimo vietos, skaičiuojant nuvykimą ir grįžimą nepriklausomai ar asmuo nuvyksta ir parvyksta, ar tik nuvyksta, ar tik parvyksta.

23. Transporto paslaugos kaina – 1,40 Lt už 1 kilometrą.

24. 8.1. ir 8.2. punktuose nurodyti asmenys už suteiktas transporto paslaugas moka:

	Mokėjimo dydis nuo 1 kilometro tarifo
	Vidutinės pajamos asmeniui per mėnesį

	
	1-2 VRP
	2-3 VRP
	3-4 VRP
	4-5 VRP
	Virš 5 VRP

	10 procentai
	+
	
	
	
	

	20 procentų
	
	+
	
	
	

	30 procentų
	
	
	+
	
	

	40 procentų
	
	
	
	+
	

	50 procentų
	
	
	
	
	+


25. Kretingos rajono neįgaliųjų nevyriausybinės organizacijos už suteiktas transporto paslaugas moka 50 procentų nustatytos paslaugos kainos.


26. Transporto paslaugos teikiamos nemokamai:

26.1. asmeniui, kai pajamos (vidutinės šeimos pajamos, tenkančios vienam šeimos nariui) per mėnesį neviršija 1 VRP – 1 kartą per kalendorinius metus;

26.2. lydinčiam vienam asmeniui.
26.3. SPC apgyvendintam paslaugų gavėjui.
27. Asmuo privalo pranešti SPC apie jo pajamų pokyčius per 1 mėnesį nuo pasikeitimo datos. SPC gavęs informaciją apie ilgalaikes transporto paslaugas gaunančio asmens (šeimos narių) pajamų pokyčius, per 1 savaitę perskaičiuoja mokesčius ir parengia papildomą susitarimą prie sutarties.

28. Asmuo už suteiktas transporto paslaugas nustatytą mokėjimo sumą sumoka SPC kasoje arba AB DnB Nord banke, atsiskaitomoji sąskaita Nr. LT844010041800010119.

29. Asmuo turi teisę motyvuotu prašymu kreiptis į Socialinių paslaugų skyrimo komisiją dėl mokesčio už transporto paslaugą sumažinimo ar atleidimo nuo jo.

VII. PASLAUGŲ TEIKĖJO IR GAVĖJŲ TEISĖS IR PAREIGOS

30. Transporto paslaugas pageidaujantis gauti asmuo (vienas iš suaugusių šeimos narių) globėjas (rūpintojas) privalo pateikti teisingą ir išsamią informaciją apie kelionės datą, laiką, maršrutą, lydintį asmenį (jeigu toks yra), asmens (šeimos) pajamas.


31. Transporto paslaugomis pasinaudojęs asmuo (arba vienas iš suaugusių šeimos narių, arba jo globėjas (rūpintojas), arba įgaliotas asmuo) privalo per 5 darbo dienas po paslaugos suteikimo sumokėti už suteiktas paslaugas.


32. Paslaugos gavėjas turi laikytis susitarimo dėl vykimo laiko ir maršruto, o pasikeitus aplinkybėms apie tai iš anksto informuoti SPC.


33. SPC atsako už kokybišką transporto paslaugų teikimą.

VIII. BAIGIAMOSIOS NUOSTATOS


34. Kretingos rajono savivaldybės administracijos Socialinės paramos skyrius kontroliuoja šio Aprašo įgyvendinimą.


35. Lėšų, skiriamų transporto paslaugų teikimui, panaudojimo kontrolę atlieka Savivaldybės kontrolės ir audito tarnyba ir Centralizuotas vidaus audito skyrius.

____________________________
